
Govor, što ga je na banketu American Cluba u Parizu održao 
dne 14, decembra pr, g. Jean Giraudoux, generalni komesar 
irancuske vlade za obavještenja. 


Zašto ratujemo? To je vrlo jednostavno. Prvi naš ratni cilj 
veoma je jednostavan; 


taj je cilj naš život. 


Život naš, bilo da se radi o glavi Francuskoj, ili o životu svakoga 
pojedinog Franzuca, A taj život nije više moguć u ovakovim 
prilikama. 


ŽIVOT FRANCUSKE 


Život Francuske? Znate što je to. Život slobodne djelat- 
nosti i slobodna mišljenja. Život naroda, koji je priviknuo da 
sudjeluje kao jednak među jednakima u velikim osnovama i 


pokretima Evrope, ili da čak te osnove i pokrete nadahnjuje. 
No to je i 


život naroda, kojemu je pred dvadeset godina ubijena 
petnaestina pučanstva, kojemu su razorene dvije trećine 
njegove industrije, 


te bi se volio posvetiti radu, koji obnavlja i prepustiti sjećanju, 
koje liječi rane. Takav život nije više moguć. Po treći put u 
jednome ljudskom vijeku Francuska mora podnositi teret Nje- 
mačke, koja je svaki puta teža, svaki put jača, svaki put po- 
hlepnija. Protiv te bolesti preostao nam je samo jedan lijek: 

zastarjelo naše geslo Pravo je jače od sile nadomjestili 
smo modernim geslom, koje glasi Sila je vrijedna sile. 
Od razmjernog razoružanja vratili smo se vojnoj službi od dvije 
godine, a naše mirnodopske tvornice pretvorene su djelomično 
u ratne tvornice. Prihvatili smo da živimo u izgubljenom vre- 
menu. No to je bila naša najmanja žrtva. 


Gore je, da Njemačka s kojom imamo posla, biva sve manje 
evropska, sve manje ljudska. 


Iz neusporedivog položaja, koji joj je omogućivao da iz sredine 
Evrope zrači svoj duh i svoju snagu prema Zapadu, Istoku, 
Jugu i Sjeveru, Njemačka je učinila mjesto grabeža, jazbinu 
nemani. Sredstva znanosti, što ih je posjedovala, tehniku, koja 
je smatrana boljom od svih drugih, Njemačka upotrebljava na 
najgori način. A to nije sve. Njena kultura biva sve niža, njen 
moral sve pokvareniji. Atmosfera, koja odanle dopire, sva je 
zatrovanija. Kad se nad našom istočnom granicom diže kakovo 
lice, nije to više lice čovjeka, nego ono ugnjetavača ili pak 
žrtve. Sve, što veže narode jednoga s drugim: željeznice, ceste, 
rijeke, valovi — sve su to samo kanali, kojima Njemačka širi 
razdor i laž. Sve što ujedinjuje uljuđene narode: knjiga, slika, 
riječ — Njemačkoj služi, da bi širila oko sebe pokvarenost, 
sumnju rasap. Ona nema više ni onog jedinstva, one ideološke 
tvrdoglavosti, koju smo mogli bar kako tako smatrati nekom 
lojalnošću prema sebi samom, 


Posljednjih dvanaest mjeseci ne vidimo jedne geste, ne 
čujemo jedne riječi, koja ne bi bila krivokletstvo, uvreda 
ili odricanje, 
što se ne bi protivilo svemu onome, što je dosada tvorilo savjest 
naroda, ' 
Čuje se, a Njemačka to često ponavlja, da je ovaj rat borba 


između naroda, koji posjeduju, i naroda, koji nemaju ništa, To 


nije istina. Bogatstvo Njemačke, njena moć bila je prije 1914. 
neusporedivo velika, a to joj ipak nije dostajalo. Istina je, da 
se vodi borba između naroda stalnih i jednoga nestalnog naroda. 

Francuska se uvijek rukovodila jednom doktrinom i jed- 
nom metodom, da bi se zadovoljila postojećim stanjem. Nasto- 
jala je da to stanje ukoliko je moguće korisno upotrebi i 
poljepša. 


Katkada se zadovoljila i položajem svladane sile, kao na 
pr. 1814., ili 1870. 


Francuska je, što više, ove periode nakon poraza učinila naj- 
sretnijim, najkonstruktivnijim, najpustolovnijim svoje povijesti. 
Njemačka se nikada nije zadovoljila sadašnjošću, pa ni 
onda, kada je bila najslavnija. Znamo da je nestalna. Znamo 
i to, da smo na kontinentu jedina zapreka njenom gospodo- 
vanju. Znamo da najmanji znak umora, najmanja rastrešenost 
na francuskoj strani mora poslužiti Njemačkoj kao prilika, koju 
očekuje, 
Već pet godina živimo u tjeskobi, pod prijetnjom, u ne- 
izvjesnosti., 
Živimo kako ne možemo i me ćemo živjeti... Takav je život 
Francuske, ' 


ŽIVOT FRANCUZA... 

Ni život Francuza nije bolji. Što je Francuz? Čovjek, koji 
voli svoje navike, zadovoljavajući se svakodnevnim životom, 
mjesto da slavi i veliča neku rasu, ili traga za očitovanjima 
unutarnjega nekog božanstva. Voli on svakodnevni život, ka- 
kav su mu osigurali njegovi predci na zemlji plodnoj i lijepoj, 
gdje je i sama priroda oplemenjena. Njegov se život osniva na 
razboritim načelima, na poštivanju prava, koje pripada dru- 
gomu, Francuz voli rad, živahnu djelatnost, plemenitu znati- 
želju. Njegovo je veselje i radost: porodica, prijatelji, ali i po. 


: pularne razbibrige kao ribarenje ili »kuglanje«. Ima on i svoje 


strasti, koje se očituju u vršenju lične slobode, koje se ne će 
odreći ni pod koju cijenu, 


Ta lična sloboda ostvaruje faktičnu jednakost u zemlji, 
Francuzu je mrska i nepravda. 


Veseli život u radionicama, na plodnim poljima, seoski sa- 
stanci, povjerljivi razgovori u kući, živahne raspre po kava- 
nama. Ovaj način života zahtijeva i što više, pretpostavlja, 
prijaznu prirodu, udobne gradove i trgovišta, satove predanog 
rada i slobodne časove, to jest mir. A u što se pretvorio taj 
život zbog Njemačke? 

Francuski je mir postao neprestana uzbuna, Ne samo da 
francuska omladina provodi svoje najbolje godine u kasarni; od 
dvađeset do pedeset i pet godina Francuz je neka vrst stalnoga 
vojnika. Obitelj je postala stalno rastajanje, te svaki mora 
živjeti na svoju stranu. | m 


Tri put, tečajem jedne jedine godine, rasijali su se članovi 

irancuskih obitelji na četiri strane zemlje, 
žene daleko od svojih muževa, majke daleko .od svoje djece. 
Mirna ova zemlja postala je sastajalište najvećih seoba naroda, 
što ih je zemlja ikada vidjela, a od 1914. stupilo je na njen 
teritorij, koji je razmjerno malen, više stranaca, prijatelja i 
neprijatelja, nego li na teritorij Sjedinjenih država Amerike 
posljednjih šezdeset godina. Francuski seljak, kojemu je uža 
domaja u neku ruku i otadžbina, mora nemoćno gledati, kako 
se zbog Njemačke neke francuske pokrajine ispražnjuju, da bi 
pučanstvo navrlo u druge pokrajine; kako se sve to mijenja 
i siječe, e je ovo ognjište napušteno, a ono prenapučeno! A 
francuski radnik mora gledati, kako se, opet zbog Njemačke, 
prekida rad, a tvornice ispražnjuju. 


Još jedna godina ovakova iznuđivanjaj i on će biti prisiljen, 
ako popusti, da zauvijek prihvati ovaj život straha, neiz- 
vjesnosti i moralne bijede, 


od koje se sastoji život Nijemaca. On to ne će. Drži, da je 
Narod dužan da zaštiti pojedinca i njegovu sreću, Zato se i on 
žrtvuje Narodu. Zato i ratujemo. 

A ZAŠTO IPAK NE RATUJETE?... 


Izvrsno! vele neki, No zašto onda ne ratujete? Ako se 
hoćete boriti odakle ta nepomičnost na vašoj fronti? Je li vam 
nedostaje materijala? Ili ste tek sada uočili posljedice odluke, 
koju ste stvorili naprečac? Ili je sklopljen između Francuske 
i Njemačke neslužben neki sporazum, koji vam omogućuje da 
intervenirate bez intervencije, da djelujete bez djela, kako bi 
spasili svoj ugled i obraz? Onima, koji tako govore, sada ću 
odgovoriti. 

Kazat ću im najprije, da ćemo voditi i vodimo rat onako, 
kako se nama sviđa, 


Francuska, kao i Engleska, bori se za sebe, za Evropu, ali 
se ne bori za gledaoce, 


Ni Francuska ni Engleska ne će prirediti neku uzbudljivu pred- 
stavu, koja bi zabavila gledaoca ili čitaoca, nego joj je na umu 
konačna pobjeda. Stoga će i Saveznici spasiti svijet, pa makar 
mu i grdno dosađivali svojim ratovanjem protiv naroda, koji ga 
hoće upropastiti, ako i bolje umije probuditi znatiželju i zaba- 
viti publiku. 

Naša je vojska netaknuta, spremna i silna, no boreći se za 
načela života protiv načela smrti, mi bi došli u protuslovlje sa 
sobom samima, kada bismo žrtvovali i jednog jedinog čovjeka 
ratnom paradiranju. Naša se vojska, kojoj sve više pomažu 


. engleske divizije, ustobočila svim silama (američki su novinari 


bili prvi, koji su ocijenili zamašaj toga pothvata), da bi zakrčila 


Njemačkoj kopneni put do osvojenja svijeta. Engleska i fran- 


cuska flota zakrčuju joj morske i značne puteve protiv bom- 
baša, podmornica, gusarskih brodova i mina, 
a ipak ima ljudi, koji govore o nekom prećutnom spora- 
zumu ili izmotavanju. 
Nije li pravo svetogrđe tako nešto kazati? 


Rat je već progutao više engleskih mornara i francuskih 
vojnika, nego što su progutale bitke, koje su spasile svijet, kao 


7 


bitka u Termopilskom klancu ili.ona kod Valmya. U središtu 
smo rata. Ljudi i odviše prijanjaju uz pomisao, da je rat samo 
vojnička stvar, te se razvija hitro i slikovito: borba se zapo- 
djela, neprijatelj je odbijen, pobjeda. Pune dvije godine opko- 
ljeni smo ratom, Hitlerovim ratom. Velike ratne operacije .po- 
stale su posve nalik na velike bankarske operacije. 


Zlato se nalazi pod zemljom u podrumu, vojska iza beton. 
skih utvrda. ' 


U jednom i u drugom slučaju treba sačuvati blago neokrnjenim 
i staviti ga na kocku tek u časovima očajanja ili konačne 
odluke. 


DOKLE SMO DOŠLI.., 


Da bi saznali dokle smo došli u tom ratu, dajemo riječ Hi- 
tleru, koji dobro zna što je i kako je, Citirajmo njegove riječi; 

»Naši pravi ratovi — veli on — odigravat će se prije vojnih 
akcija. Ne ćemo upotrebiti svoju vojnu masu kao godine 1914, 
Ono što topnička priprava znači u pozicionom ratu, priprema- 
jući napadaj pješadije, u budućem će ratu značiti psihološko 
rastvaranje protivnika, njegovo duševno rasulo. ' 


To valja postići propagandom, prije nego što će vojska 
stupiti u akciju, 


Protivnički narod treba demoralizirati, učiniti ga spremnim da 
kapitulira, da bude potpuno pasivan, Tek onda imaš pravo mi- 
sliti na bilo kakvu vojnu akciju.« 

»Neću prijeći preko Maginotove linije — nastavlja Hitler 
— izmamit ću Francusku izvan njene Maginotove linije, a da 
pri tom ne izgubim nijednog jedinog vojnika, Kako, to je moja 
tajna.« 

To je Hitlerov rad i mi tako ratujemo, i mi imamo pravo 
da tako činimo. A držimo da ćemo taj rat dobiti. Postigli smo 
već to, da smo poštedili stotine hiljada francuskih života. No 

ne valja vjerovati, da je to lako, Svi oni koji su bili vojnici 
znaju da izjutra, prije napadaja, nije najteže izaći iz rova i 
napasti neprijatelja na juriš. Mnogo je teže čekanje. I stoga 


treba dolično ocijeniti hrabrost ovih milijuna vojnika, koji 
čekaju u zimi i blatu; hrabrost obitelji, koje čekaju i 
životare : : 


bez oca, bez sinova, bez radosti. 


Sve su njemačke propagandne ofenzive u taj čas na djelu. 

Ovdje optužuju našu zemlju da je napustila demokratsku 
vladavinu, iznevjerivši se svojim idealima, a sve zato jer je 
prihvatila sistem, koji nipošto ne odstranjuje parlamentarnu 
kontrolu, ali omogućuje zakonima da budu smjesta djelotvorni. 

Ondje zovu u pomoć protiv boljševizma, jer bi se Njemačka 
htjela povući u pozadinu; jer smatra zgodnim da postane svjet- 
ski neprijatelj br. 2 i napusti — na neko vrijeme — prvo i 
vidljivije mjesto Sovjetima, premda je sve što se događa ugo. 
voreno između Rusije i Njemačke. Sudbina baltičkih, balkan- 
skih i skandinavskih država već je određena točku po točku 
između Njemačke i Rusije, a Rusi, napadajući Finsku, samo 
nasljeđuju trostruki primjer Njemačke, te su 


riječi kojima se služi Molotov prema finskome narodu 
puka kopija onih riječi, koje je tri puta upotrebio Hitler. 


Propagandna ofenziva tvrdi, da ne ćemo proglasiti naše 
ratne ciljeve, jer da su ti ciljevi egoistični, nesmiljeni, te ciljaju 
na uništenje Njemačke, O tome, zaista, moramo kazati nešto 
potanje i objasniti svoje stanovište pred svijetom. Time ću i 
završiti. Kao tumač cjelokupnog francuskog naroda reći ću 
vam, da je zaista naša namjera, da — kad bude kucnuo čas 
mira — uredimo naše odnose s Njemačkom jednom zauvijek. 


NAŠI RATNI CILJEVI 


i Ovu brigu ne ćemo prepustiti samim njemačkim izagnani- 
cima unatoč povjerenja, koje zaslužuju i našega štovanja, jer 
Hitler nije protjerao iz Njemačke samo Nijemce. 


Čitav je svijet prognan iz Njemačke. Svi oni koji vole rad, 
glazbu, studiranje, prognani su iz Njemačke, 


Mi koji volimo Diirera ili Goethea prognani smo iz Njemačke. | 


Kada jedna zemlja padne tako nisko iz moralne visine, 
koje se bila dovinula vjekovima mučnoga rada, umjetnosti i 
oduševljenja, onda ta zemlja nije izdala samo sebe, nego i sve 
one, koji učestvuju u općemu dobru, Ovo je opće dobro njena 
kultura, uljuđena duša. Svi oni kojima se grusti od krvi, kojima 
se grusti od prezira prema čovjeku, prognani su iz Njemačke. 
Oni, to jest prije svega mi Francuzi i Englezi, budući da smo 
izravni susjedi, traže glavni udio u tom poslu, koji se sastoji 
u tome da bi uspostavili Njemačku u pravoj njenoj ulozi, istin- 
skoj njenoj moći, 

Francuski ratni ciljevi što se tiče Njemačke? Ta to su i 

njemački ratni ciljevi! 

Dati Nijemcu njegov pravi životni prostor, što će reći lišiti ga 
ropske njegove duše; vratiti Nijemcu njegovu pravu prirodu, 
što će reći zabraniti mu da bude aktivno ili propustom sukrivac 
zla; dati Nijemcu njegovu pravu hranu, što će reći nadomjestiti 
knjigu mržnje, laži i oholosti, negdašnjom lektirom. Namjesto 
»Mein Kampf« treba staviti »Mein Frieden«, 

Hoćemo mirotvornu Njemačku, ma koliko i kakovo bilo 
njezino pučanstvo; hoćemo je čednu, ma kako velik bio 
njen teritorij; čovječansku, ma kakova bila njena sreća ili ne- 
sreća. To je naš ratni cilj, Vratiti Njemačkoj slobodu oslobo- 
divši je robova, što ih je stekla: Austrija, Čehoslovačka, Poljska, 
kao i onih, koje će još zarobiti, Vratiti joj njenu nadu, kaznivši 
sve one, koji su je vodili u ponor, uništivši sve ustanove, kojima 
je to postignuto. 

Vratiti joj svijest i savjest, prisilivši je, da gleda vlastitimi 
očima, da čita u svojim vlastitim djelima, da čuje svojim 
vlastitim glasom, kuda je njeno ludilo dovelo svijet 


i kuda bi je njena mudrost, ponovno stečena, mogla dovesti. 
To je eto zadaća, koju ćemo izvršiti. A Engleska i Francuska 
dovoljno su jake, da je izvrše, ma kakove bile prilike. Ne ćemo 
se zaustaviti prije nego što ta zadaća bude izvršena i to 
potpuno... ; 

Jamstvo lojalnosti, koje dajemo svijetu, a napose vašoj 
zemlji, onoj Americi bez čijeg pristanka i poštovanja nema ve- 
likih ljudskih pothvata i napora, ta se garancija sastoji.u tome, 


što naši vojni poglavari zacijelo najviše mrze rat, dok oni, 
koji vode naš duhovni rat najbolje poznaju Njemačku i 
najviše osjećaju njezinu odsutnost. 

Jean Giraudoux, koji danas u Francuskoj vrši funkcije 
ministra propagande, spada medju najistaknutije francuske knji- 
ževnike i diplomate, 

Rodio se god. 1882., a potječe iz južne Francuske. Nakon 
što je završio visokoškolske studije (Ecole Normale Supćrieure) 
postao je vicekonzulom u Političkom i trgovačkom ravnatelj- 
stvu ministarstva vanjskih poslova. Mnogo je putovao Nje- 
mačkom, koju izvrsno poznaje, i Amerikom. Za vrijeme rata 
istaknuo se na fronti, Poslije rata nastavlja svoju diplomatsku 
karijeru i postaje pročelnikom u odsjeku za francuske kulturne 
ustanove u inozemstvu, Savjetnik ambasade god. 1926., opuno- 
moćeni ministar 1933. Iduće godine postaje glavnim nadzor- 
nikom diplomatskih i konzularnih zastupstava, Sada je glavni 
povjerenik (commissaire gćn&ral) za obavještenja, stavljajući u 
službu domovine svoje političko iskustvo i književno umijeće. 

Kao književnik stekao je svojim dosadašnjim radom jedno 
od prvih imena u savremenoj Francuskoj. Giraudoux je — veli 
jedan glasoviti kritičar — autentični stvaralac estetskih vred- 
nota. Njegov je stil osebujan, originalna smjesa modernog impre- 
sionizma i francuske klasike. Napisao je tridesetak knjiga: uspo- 
mena, romana, putopisa, drama, Ratne su uspomene sadržane 
u djelima »Lectures pour une ombre« i »Adorable Clio«y Od 
društveno kozmopolitskih i psiholoških romana ističe se »Su- 
zanne et le Pacifique«, te »Simon le Pathćtique«. (Pravo je 
remek-djelo »Bella«, najbolji politički roman moderne fran- 
cuske, a možda i evropske književnosti. Posljednji roman 
»Choix des ćlues« izašao je prošle godine, Iste je godine obje- 
lodanio svoje političko-sociološke poglede u knjizi »Pleins 
pouvoirs«. Proslavio se i kao dramski pisac. Najveći mu je 
kazališni uspjeh »Siegfried« (po romanu »Siegfried et le Li- 
mousin«); najnoviji su uspjesi »Impromptu de Paris« i »Ondine«, 


God, 1932. uredio je R. Lalou antologiju Giraudouxovih 
spisa (Textes choisis), koja je izašla u nakladi Grasseta. 


12 


